Diari Oficial de la Generalitat Valenciana


Sumari del DOGV 9753, del 27-12-2023 (2023/13317)

RESOLUCIÓ de 13 de desembre de 2023, de la Direcció General de Costes, Ports i Aeroports, per la qual s'aprova la convocatòria ordinària d'exàmens teòrics per a l'obtenció de títols nàutics per al govern d'embarcacions de recreació per a l'any 2024.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9753

Data del DOGV
:   27-12-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/13041


Data del document
:   13-12-2023

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Resolució

Anàlisi jurídica

 Descriptors 

:   * Conselleria de Medi Ambient, Aigua, Infraestructures i Territori
    * examen

RESOLUCIÓ de 13 de desembre de 2023, de la Direcció General de Costes, Ports i Aeroports, per la qual s'aprova la convocatòria ordinària d'exàmens teòrics per a l'obtenció de títols nàutics per al govern d'embarcacions de recreació per a l'any 2024. [2023/13124]  
La Generalitat té competència en matèria d'ensenyaments nauticoesportius, d'acord amb l'article 49.3.6é de l'Estatut d'Autonomia de la Comunitat Valenciana, aprovat per la Llei orgànica 1/2006, de 10 d'abril, i d'acord amb el Reial decret 1952/1996, de 23 d'agost, sobre traspàs de funcions i serveis de l'Administració de l'Estat a la Comunitat Valenciana, publicat en el Diari Oficial de la Generalitat Valenciana de data 24 de setembre de 1996, i és la Conselleria de Medi Ambient, Aigua, Infraestructures i Territori la que assumix el desenvolupament i l'aplicació de les esmentades competències a través de la Direcció General de Costes, Ports i Aeroports. L'exercici d'estes funcions s'ha de realitzar, com determina el reial decret esmentat, de conformitat amb els criteris establits amb caràcter general per la normativa estatal quant al contingut dels programes, el tipus de titulació i el disseny de proves.  
  
La realització dels exàmens es regirà pel que disposa el Reial decret 875/2014, de 10 d'octubre, pel qual es regulen les titulacions nàutiques per al govern d'embarcacions de recreació, publicat en el Boletín Oficial del Estado de data 11 d'octubre de 2014, i la resta de normativa que preveu esta disposició.  
Persistint la situació sanitària generada per la Covid-19, encara que en una situació molt més favorable, no pot obviar-se que l'evolució d'esta podria condicionar el normal desenvolupament del calendari previst en la present convocatòria ordinària d'exàmens teòrics per a l'obtenció de títols nàutics per al govern d'embarcacions de recreació per a l'any 2024, com va ocórrer en anteriors convocatòries.  
Per tot això, i fent ús de les atribucions que concedix el Decret 112/2023, de 25 de juliol, del Consell, va establir l'estructura orgànica bàsica de la Presidència i de les conselleries de la Generalitat, i fent ús de les atribucions que l'article 15 del Decret 147/2023, de 5 de setembre, del Consell, d'aprovació del Reglament orgànic i funcional de la Conselleria de Medi Ambient, Aigua, Infraestructures i Territori, resolc:  
  
Aprovar la convocatòria ordinària per a l'any 2024 d'exàmens teòrics per a l'obtenció dels diferents títols nàutics per al govern d'embarcacions de recreació, amb subjecció a les bases següents:  
  
Primera. Es convoquen els següents exàmens teòrics per províncies:  
  
Alacant  
9 i 10 de febrer de 2024.  
Capità de iot.  
Patró de iot.  
Patró d'embarcacions de recreació.  
Patró d'embarcacions de recreació complementari (només per a titulats en patró de navegació bàsica o qualificats aptes en patró navegació bàsica per la Generalitat Valenciana).  
Patró per a navegació bàsica.  
- Matrícula: des del 8 fins al 14 de gener de 2024 (inclusivament).  
- A efectes organitzatius, s'informa que el divendres tindran lloc els exàmens de patró i capità de iot. El dissabte tindran lloc els exàmens de patró d'embarcacions de recreació, patró d'embarcacions de recreació complementari i patró de navegació bàsica.  
  
7 i 8 juny de 2024.  
Capità de iot.  
Patró de iot.  
Patró d'embarcacions de recreació.  
Patró d'embarcacions de recreació complementari (només per a titulats en patró de navegació bàsica o qualificats aptes en patró navegació bàsica per la Generalitat Valenciana).  
Patró per a navegació bàsica.  
- Matrícula: des del 6 fins al 12 de maig de 2024 (inclusivament).  
- A efectes organitzatius, s'informa que el divendres tindran lloc els exàmens de patró i capità de iot. El dissabte tindran lloc els exàmens de patró d'embarcacions de recreació, patró d'embarcacions de recreació complementari i patró de navegació bàsica.  
  
Castelló  
21 de setembre de 2024.  
Patró d'embarcacions de recreació.  
Patró d'embarcacions de recreació complementari (només per a titulats en patró de navegació bàsica o qualificats aptes en patró navegació bàsica per la Generalitat Valenciana).  
Patró per a navegació bàsica.  
- Matrícula: des del 26 d'agost fins a l'1 de setembre de 2024 (inclusivament).  
  
València  
12 i 13 d'abril de 2024.  
Capità de iot.  
Patró de iot.  
Patró d'embarcacions de recreació.  
Patró d'embarcacions de recreació complementari (només per a titulats en Patró de Navegació Bàsica o qualificats aptes en patró navegació bàsica per la Generalitat Valenciana).  
Patró per a navegació bàsica.  
- Matrícula: des del 4 fins al 10 de març 2024 (inclusivament).  
- A efectes organitzatius, s'informa que el divendres tindran lloc els exàmens de patró i capità de iot. El dissabte tindran lloc els exàmens de patró d'embarcacions de recreació, patró d'embarcacions de recreació complementari i patró de navegació bàsica.  
  
22 i 23 de novembre de 2024.  
Capità de iot.  
Patró de iot.  
Patró d'embarcacions de recreació.  
Patró d'embarcacions de recreació complementari (només per a titulats en patró de navegació bàsica o qualificats aptes en patró navegació bàsica per la Generalitat Valenciana).  
Patró per a navegació bàsica.  
- Matrícula: des del 21 fins al 27 d'octubre de 2024 (inclusivament).  
- A efectes organitzatius, s'informa que el divendres tindran lloc els exàmens de patró i capità de iot. El dissabte tindran lloc els exàmens de patró d'embarcacions de recreació, patró d'embarcacions de recreació complementari i patró de navegació bàsica.  
  
Segona. Normes generals  
2.1. Per a obtindre les atribucions bàsiques dels títols corresponents, les persones que superen els exàmens teòrics han d'acreditar la realització de les pràctiques bàsiques de seguretat i navegació, així com les de radiocomunicacions o cursos de radiooperador curt/llarg abast, que en cada cas corresponga, d'acord amb el que establixen els annexos II, III i IV del Reial decret 875/2014, de 10 d'octubre, pel qual es regulen les titulacions nàutiques per al govern de les embarcacions de recreació, així com la resta de requisits que establix la norma esmentada. Per a obtindre atribucions complementàries dels títols, serà necessari superar les pràctiques a què es referixen els annexos V o VI del Reial decret 875/2014, de 10 d'octubre, pel qual es regulen les titulacions nàutiques per al govern d'embarcacions de recreació.  
2.2. Els aspirants han de tindre complits 18 anys en el moment en què es realitzen les proves per a l'obtenció dels títols, a excepció de les proves per a l'obtenció del títol de patró per a la navegació bàsica, en la qual podran presentar-se els menors d'edat que hagen complit 16 anys en el moment de realització de la prova i acrediten el consentiment per escrit dels seus pares o tutors, consentiment que s'acreditarà en el moment de sol·licitar el títol de patró per a la navegació bàsica.  
  
2.3. Els aspirants que no es presenten a les proves en el dia i l'hora assenyalats, excepte en els casos degudament justificats i lliurement apreciats pel tribunal, seran exclosos de la prova i perdran tots els drets d'examen.  
2.4. Per a l'examen teòric de patró de iot i capità de iot, cal estar en possessió del títol immediatament anterior. Esta acreditació es presentarà en el moment de fer la matrícula de l'examen.  
  
2.5. Per a l'examen de patró d'embarcacions de recreació complementari, s'ha d'estar en possessió del títol de patró per a la navegació bàsica o haver superat l'examen teòric de patró per a la navegació bàsica. Esta acreditació es produirà en el moment de fer la matrícula. En el cas d'aspirants que es troben aptes en l'examen teòric de patró per a la navegació bàsica, només s'admetran a la prova complementària de patró d'embarcacions de recreació els qualificats aptes en les proves realitzades per l'Administració de la Generalitat Valenciana quan no hagen transcorregut més de dues convocatòries des que es va obtindre esta qualificació d'apte. Una vegada transcorregudes estes dues convocatòries, si l'interessat vol presentar-se novament a la prova complementària de patró d'embarcacions de recreació, ha de sol·licitar el títol de patró per a la navegació bàsica.  
2.6. El tribunal, atés que la celebració de les proves té la consideració d'actes de concurrència massiva de persones, podrà prendre totes les decisions que considere convenients per al millor desenvolupament de les proves, en atenció al nombre d'aspirants inscrits, la ubicació i la distribució dels centres i les aules.  
2.7. En el cas que a les proves es presenten persones amb diversitat funcional o discapacitat, de les recollides en la Llei 11/2003, de 10 abril, sobre l'Estatut de les Persones amb Discapacitat, o la normativa que la substituïsca, i així ho facen saber expressament al tribunal, mitjançant petició expressa que dirigiran a este juntament amb la instància de sol·licitud de participació en les proves, podran sol·licitar els ajustos raonables per a la realització de les proves, entenent per tals les modificacions adequades que no imposen una càrrega desproporcionada o indeguda, per a garantir el gaudi o l'exercici de tots els seus drets.  
En tot cas, juntament amb la petició expressa de l'adaptació o els ajustos per a la realització de la prova, hauran d'aportar una còpia autenticada de la resolució de l'òrgan competent en la matèria per la qual se li reconega el grau concret de discapacitat que presenta i, si és el cas, les limitacions que poguera presentar per a l'exercici quotidià de les labors diàries, així com la proposta expressa de les adaptacions o els ajustos que sol·licita.  
El tribunal, a la vista de la petició expressa d'adaptació o ajust per a la realització de les proves, i després de la revisió de la documentació aportada per l'interessat, i la valoració particularitzada del cas, prendrà la decisió que considere convenient per al millor desenvolupament de les proves.  
  
Tercera. Presentació de sol·licitud telemàtica o presencial  
  
3.1. Les sol·licituds es presentaran, preferentment, de manera telemàtica, a través de la web de la Conselleria de Medi Ambient, Aigua, Infraestructures i Territori, mitjançant la pàgina web:  
Exàmens i convocatòries - Activitats Nàutiques - Generalitat Valenciana (gva.es)  
Per a això, prèviament caldrà disposar del DNI electrònic o del certificat d'usuari de signatura electrònica avançada o signatura digital. Els matriculats, mitjançant el sistema telemàtic, hauran d'aportar el dia de l'examen el justificant del registre telemàtic, així com la documentació acreditativa dels requisits per a participar en la convocatòria, que és la següent: original i fotocòpia del DNI o permís de conduir espanyol en vigor, en cas de no tindre nacionalitat espanyola, el NIE o passaport. Els beneficiaris d'exempcions de taxa per família nombrosa han de presentar l'acreditació corresponent. Els matriculats en les proves complementàries de patró d'embarcacions de recreació han de presentar l'acreditació d'estar en possessió del títol de patró per a la navegació bàsica.  
  
Els aspirants matriculats per este sistema que no presenten l'esmentada documentació el dia de l'examen no seran avaluats i perdran tots els drets a la convocatòria.  
3.2. Els candidats podran també formalitzar la seua inscripció de manera presencial segons els documents de sol·licitud d'admissió a examen per a l'obtenció de títols per al govern d'embarcacions de recreació, que estaran disponibles per al públic en les oficines PROP i en la pàgina web esmentada anteriorment, de la Conselleria de Medi Ambient, Aigua, Infraestructures i Territori.  
En el supòsit de presentar la inscripció de manera presencial, es podran presentar:  
En els corresponents registres dels serveis centrals i territorials de les diferents conselleries i oficines PROP de la Generalitat Valenciana. En les altres oficines públiques i sistemes a què es referix la Llei 39/2015, d'1 d'octubre, del procediment administratiu comú de les administracions públiques, i 20 del Decret 191/2014, de 14 de novembre, del Consell, pel qual es regula l'atenció a la ciutadania, el registre d'entrada i eixida d'escrits i l'ordenació de les oficines de registre en l'Administració de la Generalitat.  
Les matrícules d'examen de cada convocatòria es conservaran per un termini de tres mesos des de la realització, transcorregut el qual seran destruïdes.  
  
Quarta. Documentació  
4.1. Juntament amb les sol·licituds i dins dels terminis establits per a la presentació, els candidats han d'adjuntar en tots els casos:  
- Fotocòpia del document nacional d'identitat en vigor i, en cas de no ser espanyol, el NIE en vigor, o bé l'autorització expressa a l'Administració per a comprovar les dades identificatives de la identitat dels candidats.  
- Exemplar per a l'administració de l'imprés de pagament (model 046) d'accés a l'examen teòric per a l'obtenció de la titulació per al govern d'embarcacions de recreació, amb certificació mecànica o signatura autoritzada de l'entitat col·laboradora de l'ingrés de les quanties de la taxa corresponent als drets d'examen per a cada titulació, establides en els articles 297 i següents del text refós de la Llei de taxes de la Generalitat Valenciana, aprovat mitjançant el Decret legislatiu 1/2005, de 25 de febrer, del Consell de la Generalitat, i publicat en el Diari Oficial de la Generalitat Valenciana, de data 22 de març de 2005, l'import actualitzat del qual es publicarà en la pàgina web de la Conselleria.  
  
- Els beneficiaris d'exempcions o bonificacions de taxa per família nombrosa han de presentar l'acreditació corresponent o bé l'autorització expressa a l'Administració per a comprovar esta situació.  
- En les proves de patró d'embarcacions de recreació complementàries, s'ha de presentar l'acreditació de tindre el títol de patró per a la navegació bàsica. En els supòsits de títols o aptes en patró per a la navegació bàsica atorgats per la Generalitat Valenciana, no serà necessària l'acreditació, ja que ho comprovarà d'ofici el departament corresponent quan s'efectue la inscripció.  
El pagament a l'entitat bancària no substituirà en cap cas el tràmit de presentació de la sol·licitud davant de l'Administració dins del termini i en la forma escaient prevista en estes bases.  
  
Cinquena. Termini de presentació de sol·licituds  
5.1. El termini de presentació de sol·licituds s'iniciarà i finalitzarà segons el que s'indica per a cada convocatòria en la base primera d'esta resolució.  
5.2. No s'admetrà cap sol·licitud presentada fora del termini establit.  
  
Sisena. Horari i lloc d'exàmens  
6.1. Els exàmens es faran durant les dates indicades en la base primera, en horari de matí o vesprada. Els horaris s'establiran en funció dels aspirants matriculats i la disponibilitat d'aules adequades.  
  
6.2. Els horaris, el lloc i les instruccions relatives a la realització de l'examen seran els que anuncie el/la president/a del tribunal en el tauler d'anuncis de la Subdirecció General de Costes, Ports i Aeroports a Alacant, situat en l'adreça esmentada en la base 3.2, així com en la pàgina web de la Conselleria de Medi Ambient, Aigua, Infraestructures i Territori, amb almenys una setmana d'antelació a la data de l'examen.  
  
  
Setena. Desenvolupament de les proves  
7.1. El desenvolupament de les proves es regix pel que establix el Reial decret 875/2014, de 10 d'octubre, pel qual es regulen les titulacions nàutiques per al govern d'embarcacions de recreació, publicat en el Boletín Oficial del Estado de data 11 d'octubre de 2014.  
7.2. Amb la finalitat de poder entrar a les aules i fer l'examen, els aspirants s'han de presentar en el lloc de la realització de l'examen amb el següent:  
- Document original del DNI, NIE o permís de conduir espanyol en vigor, passaport tot això en vigor, i no seran vàlids a este efecte els resguards de renovació. En qualsevol moment, el tribunal podrà requerir als aspirants l'acreditació de la seua personalitat mitjançant la presentació dels documents oficials identificatius anteriors. L'autoritat convocant, per si mateixa o a proposta del president del tribunal, pot requerir als efectes oportuns l'acreditació dels aspectes necessaris quan crega que hi ha inexactituds o falsedats en les quals haja pogut incórrer l'aspirant, que podrà ser exclòs de la convocatòria en qualsevol moment si no complix els requisits.  
- Justificant bancari (model 046) de l'abonament de les taxes corresponents a la inscripció en la prova a la Generalitat Valenciana.  
- Eines d'escriptura: bolígraf, transportador nàutic, regle, escaire, cartabó i compàs.  
Així mateix, s'autoritza l'ús de calculadores científiques. No es permet l'accés a les aules d'examen amb calculadores programables, telèfons mòbils, agendes electròniques, ordinadors personals, rellotges intel·ligents «smartwatches» ni cap altre dispositiu electrònic.  
- A la finalització de cada prova, s'entregaran tots els fulls que indique el personal col·laborador, incloent-hi, entre altres, els enunciats de preguntes, les cartes nàutiques, etc.  
- El personal col·laborador indicarà als participants on han de seure i pot requerir-los canviar d'ubicació durant la prova.  
- La contravenció d'estes normes o el fet de copiar en les proves podrà donar lloc a l'exclusió de l'examinand de totes les proves de la convocatòria en curs.  
- En tot cas, si persistix la pandèmia provocada per la Covid-19, hauran de respectar-se totes les normes dictades en el si d'esta situació per qualsevol de les autoritats competents en la matèria.  
  
Huitena. Estructura dels exercicis i requeriments per a superar-los  
  
• Patró per a navegació bàsica.  
Resolució de 27 preguntes tipus test, de formulació independent entre si, amb 4 respostes alternatives, de les quals només una és vàlida. Per a ser considerat apte, cal resoldre correctament 17 preguntes en total, i és necessari, a més, un mínim de 5 encerts de les deu preguntes sobre reglament d'abordatges i un mínim de 3 encerts de les cinc preguntes d'abalisament. Les respostes errònies no n'invaliden una correcta.  
Durada de l'examen: 45 minuts.  
• Patró d'embarcacions de recreació.  
Resolució de 45 preguntes tipus test, de formulació independent entre si, amb 4 respostes alternatives, de les quals només una és vàlida. Per a ser considerat apte, cal resoldre correctament 32 preguntes en total, per a la qual cosa és necessari, a més, un mínim de 2 encerts de les quatre preguntes de carta de navegació, un mínim de 5 encerts de les deu preguntes sobre reglaments d'abordatge, i un mínim de 3 encerts de les cinc preguntes sobre abalisament. Les respostes errònies no n'invaliden una de correcta. Durada de l'examen: una hora i 30 minuts.  
Als candidats que no aconseguisquen superar la prova de patró d'embarcacions de recreació, però sí que ho facen d'acord amb les exigències que establix el Reial decret 875/2014, de 10 d'octubre, del patró per a la navegació bàsica, es reconeixerà la qualificació d'apte en patró per a la navegació bàsica, que és vàlid en l'àmbit exclusiu de la Generalitat Valenciana, i es conservarà este aprovat durant un període màxim de dues convocatòries següents a l'efecte de realització de l'examen complementari de patró d'embarcacions de recreació.  
  
• Patró d'embarcacions de recreació. Prova complementària.  
Resolució de 18 preguntes tipus test, de formulació independent entre si, amb 4 respostes alternatives, de les quals només una és vàlida. Per a ser considerat apte, cal resoldre correctament 15 preguntes en total, i és necessari, a més, un mínim de 2 encerts en les quatre preguntes de carta. Les respostes errònies no n'invaliden una de correcta. Durada de l'examen: 45 minuts.  
• Patró de iot.  
Resolució de 40 preguntes tipus test, de formulació independent entre si, amb 4 respostes alternatives, de les quals només una és vàlida. Les respostes errònies no n'invaliden una correcta. Durada de l'examen: 2 hores. Els exàmens es corregiran mitjançant un doble criteri de valoració:  
a) Globalment. Per a aconseguir l'aprovat, s'ha de respondre correctament un mínim de 28 preguntes i no es permet superar un màxim d'errors en les matèries següents:  
Teoria de navegació, màxim 3 errors permesos.  
Navegació carta, màxim 5 errors permesos.  
b) Per mòduls temàtics. Es podrà aconseguir l'aprovat per mòduls, sempre que se superen els criteris específics de les dues matèries que componen cada mòdul d'acord amb els criteris següents:  
Mòdul genèric (seguretat/meteorologia). Resolució de 20 preguntes tipus test, amb 4 respostes alternatives, de les quals només és una vàlida. De les 10 preguntes de seguretat en la mar, el nombre màxim d'errors permesos serà de 5. De les 10 preguntes de meteorologia, el nombre màxim d'errors permesos serà de 5.  
Mòdul de navegació (teoria navegació / carta navegació). Resolució de 20 preguntes tipus test, amb 4 respostes alternatives, de les quals només és una vàlida. De les 10 preguntes de teoria de navegació, el nombre màxim d'errors permesos serà de 5. De les 10 preguntes de carta de navegació, el nombre màxim d'errors permesos serà de 3.  
L'aprovat del mòdul només és vàlid en l'àmbit exclusiu de la Generalitat Valenciana i es conservarà durant les dues convocatòries següents a la de la realització de l'examen en la qual es va aprovar el mòdul.  
  
• Capità de iot.  
Resolució de 40 preguntes tipus test, de formulació independent entre si, amb 4 respostes alternatives, de les quals només una és vàlida. Les respostes errònies no n'invaliden una correcta. Durada de l'examen: 2 hores i mitja. L'examen es corregirà mitjançant un doble criteri de valoració:  
a) Globalment. Per a aconseguir l'aprovat, s'ha de respondre correctament un mínim de 28 preguntes i no es permet superar un màxim d'errors en les matèries següents:  
Teoria de navegació, màxim 5 errors permesos.  
Càlculs de navegació, màxim 4 errors permesos.  
b) Per mòduls temàtics. Es podrà aconseguir l'aprovat per mòduls, sempre que se superen els criteris específics de les dues matèries que componen cada mòdul d'acord amb els criteris següents:  
Mòdul genèric (meteorologia/anglés). Resolució de 20 preguntes tipus test, amb 4 respostes alternatives, de les quals només és una vàlida. De les deu preguntes de meteorologia, el nombre màxim d'errors permesos serà de 5. De les deu preguntes d'anglés, el nombre màxim d'errors permesos serà de 5.  
Mòdul de navegació (teoria navegació / càlcul navegació). Resolució de 20 preguntes tipus test, amb 4 respostes alternatives, de les quals només és una vàlida. De les deu preguntes de teoria de navegació, el nombre màxim d'errors permesos serà de 5. De les deu preguntes de càlcul de navegació, el nombre màxim d'errors permesos serà de 4.  
  
L'aprovat del mòdul només és vàlid en l'àmbit exclusiu de la Generalitat Valenciana i es conservarà durant les dues convocatòries següents a la de la realització de l'examen en la qual es va aprovar el mòdul.  
  
  
Novena. Tribunal  
9.1. El director general de Costes, Ports i Aeroports, de la Conselleria de Medi Ambient, Aigua, Infraestructures i Territori, nomena com a tribunal per a avaluar els exàmens esmentats els membres següents:  
  
  
Tribunal titular:  
President/a: Pilar Álvarez Montero.  
Secretari/ària: Nuria García Pastor.  
Vocals:  
- Teresa Díaz Galindo.  
- Emilio Antonio López Larrubia.  
- Jorge Devís Ayza.  
  
Tribunal suplent:  
President: Antonio García Benito.  
Secretari/ària: Fernando Luis Gramaje Martínez.  
Vocals:  
- Juan Pérez Cots.  
- Juan Carlos Marón Ros.  
- Ramón Orts Manarel.  
9.2. Els membres dels tribunals i el personal auxiliar d'examen tindran dret a l'abonament de les indemnitzacions per assistències, d'acord amb el que preveu la normativa vigent.  
  
Desena. Resultats dels exàmens  
10.1. Finalitzats els exàmens, es publicaran tots els enunciats dels exàmens realitzats en la convocatòria en curs, així com les respostes. S'obrirà un termini de 5 dies naturals des de la seua publicació per a formular al·legacions relacionades amb l'enunciat de les preguntes i les seues respostes. Una vegada respostes les al·legacions, es publicarà la plantilla de preguntes i respostes definitives, a continuació, es corregiran els exàmens i, una vegada corregits, es publicaran les qualificacions provisionals. Les publicacions es faran en el tauler d'anuncis de les dependències de la Subdirecció General de Costes, Ports i Aeroports a Alacant, així com en la pàgina web de la Generalitat - Exàmens i convocatòries - Activitats Nàutiques - Generalitat Valenciana (gva.es) - de la Conselleria de Medi Ambient, Aigua, Infraestructures i Territori.  
  
10.2. Els candidats examinats disposaran de 5 dies hàbils, comptats a partir del dia en què es facen públiques les qualificacions provisionals de la convocatòria de la qual es tracte, per a sol·licitar la revisió del seu examen pel tribunal.  
10.3. Les reclamacions hauran de dirigir-se al/a la president/a del tribunal i es podran presentar en els llocs indicats en la base 3.2 de la present convocatòria. En la sol·licitud s'ha de fer constar el nom i els cognoms de la persona que ha fet l'examen, el seu DNI, l'adreça i el número de telèfon, l'examen realitzat i la data de la convocatòria. Es desestimaran d'ofici les reclamacions que no complisquen amb estos requisits.  
10.4. Contra els resultats de la revisió d'exàmens i al·legacions, podrà interposar-se un recurs d'alçada en el termini d'un mes, segons el que s'ha fixat en l'article 121 i següents de la Llei 39/2015, d'1 d'octubre, del procediment administratiu comú de les administracions públiques, davant de la Secretaria Autonòmica d'Infraestructures i Transports.  
10.5. Ateses i resoltes les revisions d'exàmens, el tribunal elaborarà les actes de qualificacions definitives.  
10.6. Els exàmens es conservaran durant el termini de 12 mesos comptats des de l'endemà de la data de la realització, transcorregut este termini es destruiran.  
  
Onzena. Sol·licitud de targetes d'identitat marítima  
El termini establit per a les sol·licituds d'expedició de targetes d'identitat marítima és de 24 mesos des de la realització de l'examen teòric o la realització de les pràctiques, per al tràmit de les quals s'ha de presentar la documentació següent.  
- Fotocòpia del document nacional d'identitat o, en cas de no ser espanyol, el NIE.  
- Acreditació d'aptituds psicofísiques ajustades als criteris i al model establit en l'annex VIII del Reial decret 875/2014, de 10 d'octubre, pel qual es regulen les titulacions nàutiques per al govern d'embarcacions de recreació, publicat en el Boletín Oficial del Estado de data 11 d'octubre de 2014.  
No serà necessària esta acreditació si la persona interessada acredita haver-ho presentat, en l'àmbit de competències de l'Administració de la Generalitat Valenciana, dins del termini dels 2 anys anteriors amb una sol·licitud d'expedició d'alguna titulació nàutica de recreació.  
- Les persones que opten als títols de Patró de Iot i Capità de Iot han de presentar una fotocòpia acarada del títol o la targeta d'identitat marítima de la titulació immediatament anterior. Així mateix, si disposen de titulacions professionals o acadèmiques que puguen donar lloc a la convalidació de pràctiques o cursos de formació, han de presentar fotocòpies acarades amb l'original.  
- Exemplar per a l'Administració de l'imprés de pagament (model 046. Concepte 9768) per a l'expedició dels títols per al govern d'embarcacions de recreació, amb certificació mecànica o signatura autoritzada de l'entitat col·laboradora de l'ingrés de les quanties de la taxa corresponent als drets d'examen per a cada titulació, que establixen els articles 297 i següents del text refós de la Llei de taxes de la Generalitat Valenciana, aprovat mitjançant el Decret legislatiu 1/2005, de 25 de febrer, del Consell de la Generalitat i publicat en el Diari Oficial de la Generalitat Valenciana de data 22 de març de 2005, segons el que establix la base quarta d'esta ordre.  
- Certificat original de les pràctiques bàsiques de seguretat i navegació, complementàries de navegació, pràctiques de vela, així com el certificat de pràctiques de radiocomunicacions o curs de radiooperador curt/llarg abast, expedits per una escola autoritzada segons el que estipula el Reial decret 875/2014, de 10 d'octubre, pel qual es regulen les titulacions nàutiques per al govern d'embarcacions de recreació.  
  
- Per a la sol·licitud del títol de patró per a la navegació bàsica per a menors d'edat que hagen complit 16 anys, s'ha d'adjuntar el consentiment per escrit dels seus pares o tutors.  
  
Dotzena. Recursos  
Contra la present resolució, que no posa fi a la via administrativa, es podrà interposar un recurs d'alçada en el termini d'un mes, segons el que s'ha fixat en l'article 121 i següents de la Llei 39/2015, d'1 d'octubre, del procediment administratiu comú de les administracions públiques, davant de la Secretaria Autonòmica d'Infraestructures i Transports. Tot això, sense perjudici de la interposició de qualsevol altre recurs que s'estime convenient en defensa dels seus interessos.  
  
València, 13 de desembre de 2023.- El director general de Costes, Ports i Aeroports: Vicente Martínez Mus.